জুকিয়া

জুকিয়া ভারতের আসামে অবস্থিত একটি সমকামী সংগঠন, যা এই অঞ্চলে এলজিবিটি সমস্যা নিয়ে কাজ করে। এটি উত্তর-পূর্ব ভারতে প্রতিষ্ঠিত প্রথম কুইয়ার দলগুলোর মধ্যে একটি।Gaurav Das. "NE's First Gay Film Festival to screen 10 movies", The Times of India, 10 August 2014

 ইতিহাস 
২০১৩ সালের ১১ ডিসেম্বর ভারতের সুপ্রিম কোর্ট ভারতীয় দণ্ডবিধির ৩৭৭ ধারা পুনর্বহাল রেখে সমকামী কার্যকলাপকে অপরাধ হিসেবে ঘোষণা করার রায় দিলে সারা বিশ্বে প্রতিবাদ অনুষ্ঠিত হয়। ২০১৩ সালের ১৫ ডিসেম্বর বিশ্বের বেশ কয়েকটি শহরে একযোগে বিশ্ব ক্রোধ দিবস পালিত হয়।Daniel Reynolds, "India's Sodomy Ban Incites 'Day of Rage' Among Activists", The Advocate, 13 December 2013Ishita Bhatia, Soumya Pillai "Protestors mark ‘global day of rage’ against Section 377", The Hindustan Times, 15 December 2013 বিশ্ব ক্রোধ দিবস উপলক্ষে গুয়াহাটিতেও একদল তরুণী একত্রিত হয়ে একটি প্রতিবাদের আয়োজন করে। এটি ছিল শহরে এলজিবিটি সংশ্লিষ্ট ঘটনাগুলো নিয়ে প্রথম জনসভা বা বিক্ষোভ।Gaurav Das "First gay rights rally in city", The Times of India, 16 December 2013 পরবর্তীতে এই দলটি ২০১৪ সালের ৯ ফেব্রুয়ারী গুয়াহাটি গৌরব যাত্রার আয়োজন করে, যা ছিল সমগ্র উত্তর-পূর্ব অঞ্চলের প্রথম এলজিবিটি প্রাইড প্যারেড।"LGBTs parade for pride in Guwahati", The Times of India, 10 February 2014Rajiv Konwar "First pride parade in Guwahati- LGBT community marches for life of dignity ", The Telegraph (Calcutta), 10 February 2014 প্রাইড প্যারেডের সাফল্যের পর এই অঞ্চলে এলজিবিটিকিউ সক্রিয়তাকে এগিয়ে নিয়ে যাওয়ার জন্য জুকিয়াকে একটি দল হিসেবে তৈরি করা হয়।

 কাজ 
প্রতিষ্ঠার পরপরই জুকিয়া ৮ থেকে ১০ আগস্ট গুয়াহাটিতে সংলাপ: সমকামী উভকামী রূপান্তরিত লিঙ্গ চলচ্চিত্র ও ভিডিও উৎসবের আয়োজন করে, যা ছিল কলকাতায় অনুষ্ঠিত বার্ষিক চলচ্চিত্র উৎসবের একটি ভ্রমণ সংস্করণ। স্যাপ্পো ফর ইকুয়ালিটি, প্রত্যয় জেন্ডার ট্রাস্ট, জিওথি ইনস্টিটিউট/ম্যাক্স মুয়েলার ভবন কলকাতা এবং সাহরা ভারতের সহযোগিতায় জুকিয়া এই অঞ্চলের আরেকটি প্রথম এলজিবিটি চলচ্চিত্র উৎসবের আয়োজন করে। এই উৎসবে ড্রেসডেন এবং বার্লিন আন্তর্জাতিক চলচ্চিত্র উৎসবের মতো আন্তর্জাতিক চলচ্চিত্র উৎসব থেকে ১০টি চলচ্চিত্র এবং ২টি স্বল্পদৈর্ঘ্য চলচ্চিত্র প্রদর্শন করা হয়।Kumam Davidson "1st LGBT Film and Video Festival of Guwahati to begin on Aug 8", Gaylaxy , 1 August 2014

জুকিয়া শহরের স্কুল ও কলেজগুলোতে চলচ্চিত্র প্রদর্শনীর আয়োজনও করেছে। জুকিয়ার প্রতিনিধিরা সুইডেনে রেইনবো লিডারশিপ প্রোগ্রামেও যোগ দেয়, যা ছিল ইউএসএআইডি ও সিডা'র মাধ্যমে মার্কিন যুক্তরাষ্ট্র ও সুইডেনের পৃষ্ঠপোষকতায় টেকসই এলজিবিটি নেতৃত্বের জন্য একটি বিশ্বব্যাপী অনুষ্ঠান।Natalia "How Young “Rainbow Leaders” around the World Fight for Love", The Local, 3 November 2014

২০১৫ সালের ১৫ ফেব্রুয়ারি গুয়াহাটিতে অনুষ্ঠিত এলজিবিটিকিউ নর্থ ইস্ট প্রাইড ওয়াক ২০১৫ আয়োজনের সাথে জড়িত দলগুলোর মধ্যে জুকিয়াও ছিল একটি। ২০১৪ সালে গুয়াহাটি গৌরব যাত্রা আয়োজনের পর এই অঞ্চলের ৮টি রাজ্যের সম্মিলিত গর্ব হিসেবে উত্তর-পূর্ব গৌরব যাত্রা আয়োজন করা হয়।"India to Witness Historic NorthEast Pride"

২০১৫ সালের জুলাই মাসে জুকিয়া আসামে "দ্য ফরবিডেন: এক জুকিয়া দৃষ্টান্ত" নামে প্রথম বহুভাষিক এলজিবিটিকিউআই প্রকাশনা চালু করে।"Xukia launches Assam’s first multi-lingual LGBTQI publication", Gaylaxy, 4 July 2015

 আরও দেখুন 
 ভারতে এলজিবিটিদের অধিকার
 ভারতে সমকামিতা
 ভারতে এলজিবিটিকিউ সংস্কৃতি

 তথ্যসূত্র 

বিষয়শ্রেণী:ভারতভিত্তিক এলজিবিটিকিউ সংগঠন